कुछ भी घटना हुई तो पुलिस की जिम्मेदारी
जिस केंद्र पर कर्मचारी के परिवार का सदस्य परीक्षार्थी, वहां नहीं लगेगी संबंधित की ड्यूटी
कुछ सेंटरों पर सीसीटीवी कैमरे लगाए गए
राजस्थानमाध्यमिक शिक्षा बोर्ड की 12वीं बोर्ड की परीक्षाएं गुरुवार से शुरू होंगी। इसको लेकर शिक्षा विभाग ने जिले में 142 परीक्षा केंद्र बनाए हैं। अधिकारियों के मुताबिक बुधवार को परीक्षा केंद्रों पर रोल नंबर लगाने के साथ परीक्षा को लेकर तैयारी पूरी कर ली गई। खास बात है कि वार्षिक परीक्षा को लेकर शिक्षा विभाग ने अधिकारियों और कर्मचारियों के परिवार के सदस्यों के उसी परीक्षा केंद्र पर परीक्षा दे रहे हों तो परीक्षा प्रश्न पत्र व्यवस्था समिति से उन्हें दूर रखने के निर्देश दिए हैं। ऐसे अधिकारी या कर्मचारी को परीक्षा ड्यूटी में भी नहीं लगाया जाए। वहीं जिले में एक भी केंद्र अतिसंवेदनशील या संवेदनशील नहीं है, लेकिन बोर्ड ने अपने स्तर पर कुछ परीक्षा केंद्र चिन्हित कर सीसीटीवी कैमरे लगवाए हैं। वहीं शिक्षा विभाग की ओर से परीक्षा केंद्रों पर परीक्षा की वीडियोग्राफी की जाएगी। नकल रोकने के लिए इस बार पुख्ता सुरक्षा इंतजाम किए गए हैं। सभी स्टूडेंट्स की गहनता के साथ जांच के बाद ही परीक्षा केंद्र में प्रवेश दिया जाएगा। साथ ही पेपर को लेकर थाना प्रभारियों को जिम्मेदारी दी गई है, वहीं नकल रोकने के लिए शिक्षा विभाग द्वारा सुरक्षा को लेकर पुख्ता इंतजाम किए गए हैं। इसके लिए विभाग की ओर से उड़नदस्तों का गठन किया गया है। साथ ही प्रत्येक केंद्र पर भी अलग से उड़नदस्ते का गठन किया जाएगा।
जाखड़ांवाली|गांवके सरकारी आदर्श उच्च माध्यमिक स्कूल में 12वीं बोर्ड की परीक्षाएं दो मार्च से होगी। इस संबंध में वीक्षकों की बैठक केंद्राधीक्षक जगदीश पूनियां ने ली। उन्होंने वीक्षकों को आवश्यक दिशा निर्देश दिए।
हनुमानगढ़. जंक्शन के सरकारी स्कूल में रोल नंबर लिखते शिक्षक।
परीक्षा के दौरान किसी भी प्रकार की घटना को रोकने के लिए जिला शिक्षा अधिकारी कार्यालय में कंट्रोल रूम बनाया गया है। कंट्रोल रूम का नंबर 01552-261193 है। साथ ही परीक्षा के सफल आयोजन के लिए डीईओ माध्यमिक मोहनलाल स्वामी, एडीईओ रणवीर शर्मा सहित अन्य अधिकारियों की एक हाई लेवल कमेटी का गठन किया गया है। यह पूरी तरह से माध्यमिक शिक्षा बोर्ड अजमेर से हर समय संपर्क में रहेगा। वहीं तीन उड़नदस्ते गठित किए गए हैं। दो उड़नदस्ते डीईओ और एक उड़नदस्ता बोर्ड की ओर से गठित किया गया है।
चारणवासी|12वींबोर्ड की परीक्षा के लिए पांच केंद्र बनाए गए हैं। गांव फेफाना में सरकारी आदर्श उच्च माध्यमिक स्कूल सरकारी बालिका उच्च माध्यमिक स्कूल में दो केंद्र स्थापित किए गए हैं। परीक्षा केंद्र अधीक्षकों के मुताबिक रतनपुरा केंद्र पर 56, जसाना 99, मलवानी 68, सरकारी आदर्श उच्च माध्यमिक स्कूल फेफाना 141 सरकारी बालिका उच्च माध्यमिक स्कूल फेफाना 79 परीक्षार्थी पंजीकृत हैं। इस दौरान राउमावि चक 16-17 केएनएन के विद्यार्थी रतनपुरा गुडिय़ा फेफाना के निजी स्कूलों के विद्यार्थी फेफाना के दोनों केंद्रों चारणवासी के सरस्वती शिक्षण सदन उमावि के परीक्षार्थी मलवानी केंद्र पर परीक्षा देंगे। रतनपुरा केंद्र अधीक्षक महेश शर्मा ने बताया कि सुरक्षा के लिए रतनपुरा जसाना केंद्रों के पेपर नोहर थाने मलवानी-फेफाना के स्कूलों के पेपर पुलिस चौकी फेफाना में रखवाए गए हैं।
एडीईओ माध्यमिक रणवीर शर्मा ने बताया कि जिले में 12वीं बोर्ड की परीक्षा को लेकर तैयारी पूरी कर ली गई है। बोर्ड की ओर से कुछ सेंटरों पर सीसीटीवी कैमरे लगाए गए हैं। नकल रोकने के लिए विभाग और बोर्ड की ओर से उड़नदस्ते गठित किए गए हैं।
147 केंद्रों पर होने वाली बोर्ड की परीक्षाओं को लेकर पेपर पूरी तरह से सुरक्षा के बीच में पुलिस थानों एवं चौकियों में रखे गए हैं। पेपर रखने के दौरान रोजाना इसकी मॉनिटरिंग करनी होगी। साथ ही पूरे समय में एक पुलिसकर्मी की ड्यूटी इनकी सुरक्षा के लिए भी होगी। अगर इसके बाद भी कोई घटना होती है तो संबंधित पुलिसकर्मी सहित थानाधिकारी के खिलाफ भी तुरंत कार्रवाई होगी।
hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva